

**Арал қаласындағы жаңадан ашылатын көшелерге атау беру және жекеленген көшелердің атауларын өзгерту туралы**

Қызылорда облысы Арал ауданы мәслихатының 2010 жылғы 02 шілдедегі N 165 шешімі және Арал ауданы әкімдігінің 2010 жылғы 02 шілдедегі N 88 қаулысы. Қызылорда облысының Әділет департаменті Арал ауданының Әділет басқармасында 2010 жылы 02 тамызда N 10-3-161

      "Қазақстан Республикасының әкімшілік-аумақтық құрылысы туралы" Қазақстан Республикасы Заңының 12-бабының 5-1) тармақшасын және тиісті аумақ халқының пікірлерін, аудандық ономастикалық комиссияның қабылдаған ұйғарымын ескере отырып аудандық мәслихат **ШЕШІМ,** аудан әкімдігі **ҚАУЛЫ ЕТЕДІ:**  
      1. Арал қаласындағы:  
      1) Арай мөлтек ауданынан жаңадан ашылатын екі көшеге: Құл батыр Қартайұлының және Күләш Бисенованың есімдерін беру жөніндегі;  
      2) "Лермонтов" көшесінің атын өзгертіп-Әли Бердалиевтің; "Қазақ" көшесіне-Набат Маханованың; "Строительная" көшесіне -Қожақ Жақсыбаевтың; "8 март" көшесіне-Бодаш Уәлиевтің есімдерін беру жөніндегі ұсыныстар мақұлдансын.  
      2. Осы шешім алғаш ресми жарияланғаннан кейін күнтізбелік он күн өткен соң қолданысқа енгізілсін.

*Аудандық мәслихаттың кезекті*   
*жиырма алтыншы сессиясының төрағасы                 А. Асанбаев*

*Аудан әкімі                                         Н. Мұсабаев*

*Аудан мәслихатының хатшысы                          Ә. Әуезов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК